Jumala on erikoistunut heikkoihin, mitättömiin, -
itsessään olemattomiin syntisiin, syntisten vapahtajana.
Siitä kertoo monet asiat tänäkin päivänä ja tässäkin opetuksessa, -
joka alkaa 1. Korinttolaiskirjeen 1. luvun 27:nnestä.
"Vaan sen, mikä on hulluutta maailmalle, -
sen Jumala valitsi saattaaksensa viisaat häpeään.
Ja sen, mikä on heikkoa maailmassa, -
sen Jumala valitsi, saattaaksensa sen, mikä väkevää on, häpeään.
Ja sen, mikä maailmassa on halpasukuista ja halveksittua, -
sen Jumala valitsi, sen, joka ei mitään ole, -
tehdäksensä mitättömäksi sen, joka jotakin on, -
ettei mikään liha voisi kerskata Jumalan edessä."
Arvaa, mikä tässä on ratkaisevaa, -
jonka oma vaimoni, Maria Kettunen-Vuolanne, -
kirkkaudessa nyt jo kotona, kerran opetti minulle.
Tässä ei sanota, että on kysymys halvoista, hulluista, mielettömistä, -
vähäpätöisistä ja halveksituista.
Tässä sanotaan, Paavalin suulla, että mitkä maailma pitää huonoina, -
mitkä ihmiset katsovat arvottomiksi, -
mitkä Saatana valehtelee tarpeettomiksi.
Heidät Jumala valitsi.
Jumala valitsi ne, joista ei ihmisten arviointikyvyn mukaan ole mihinkään.
Jotka sielunvihollinen valehtelee olevan tarpeettomia.
Ja tämä on se, tämän raamattuopetushetken ydinkysymys.
Amerikassa oli valtava Jumalan työase, Kathryn Kuhlman.
Olen sen verran lukenut hänen kirjoituksiaan, -
että hän on ollut erittäin suuri, armoitettu ja armahdettu syntinen.
Ja mitä se merkitsee, kun hän on ollut armoitettu ja armahdettu syntinen.
Se merkitsee nöyryyttä.
Hän itse on ollut niin halpa omissa silmissään, että hän ei ole ylpeillyt.
Ja mistä tämä halpuus johtuu?
Hän itse kertoo sen jossain kirjassaan, -
että hän oli suuri rikollinen -
rikkoessaan lähimmäistensä avioliittoja, seurustellessaan -
jonkun lähimmän naisen aviomiehen kanssa -
ja houkutellessaan tämän syntiin. Siis hän teki huorin.
Hän ei yhtään kiellä sitä. Hän teki niin suurta syntiä, -
kun hän rikkoi lasten isät pois heidän vaimojensa luota -
houkuttelemalla näitä syntiin.
Ja arvaa, mikä nyt on erikoista? Jumala käytti tätä naista.
Jumala käytti sellaista ihmistä, -
jonka monet, monet olisivat tuominneet kadotukseen, helvettiin.
Hän oli Jumalan käytössä, Jumalan armon ihme.
Ja tämä kirja kertoi siitä, mihin äsken viittasin.
Samanlainen Jumalan armon ihme oli professori Osmo Tiililä.
Tulin kerran Kampin torilla Tiililää vastaan.
Kun hän näki minun tulevan kohden, -
hän kiireesti otti sikarin pois suustaan ja pani selkänsä taa -
ja sitten hän naurahti ja pani sen takaisin suuhunsa.
Hänellä oli ongelma. Mulle tulee itku tästä, -
koska itsellänikin on lukuisia ongelmia synnin tähden.
Synti asuu minussa.
Sisäisen ihmisen puolelta ilolla yhdyn Jumalan lakiin, -
mutta jäsenissäni näen lain, joka pitää minut vangittuna synnin laissa.
Ja on vihollisen ansa.
Siis Tiililällä oli ongelmana tupakka.
Ja kun hän Alasen kanssa, joka myös oli uskova professori, -
röökkas siellä teologisen tiedekunnan kirjaston opettajien huoneessa, -
niin koko kirjasto oli tupakansavua täynnä.
Kun sitten rakennettiin yliopistolle jatko-osa Helsingissä, -
niin me haaveiltiin, kristityt nuoret,
että me saatais yksi ylimääräinen huone -
rukous- ja sielunhoitohuoneeksi.
Mutta mitä vielä, nämä professorit, uskovat, väkevät professorit -
vaati sen itselleen tupakkahuoneeksi ja saivat.
Sama oli Urho Muroman kanssa.
Kuolemaansa asti hän oli tupakanhimon kahleissa.
Sama on ollut monien, monien muitten kohdalla.
"Synti asuu minussa", sanoo apostoli Paavali.
Eikä yhtään voi kerskata. Etten ylpeilisi, on lihaani annettu pistin.
Saatanan enkeli rusikoimaan minua, etten ylpeilisi.
Tiedätkö, mitä se merkitsee?
Merkitsee, mitä Jeesus sanoo:
"Joka teistä on synnitön, heittäköön ensimmäisenä kivellä".
Eikä itseteosta kiinniotetun naisen kohdalle jäänyt yhtään kivittäjää.
Kaikki äijät liukeni pois, -
koska Jeesus kumartui ja kirjoitti hiekkaan -
todennäköisesti näitten paikalle naisen raahanneiden -
fariseusten synnit.
Ja pelkäsivät nuo ylpeät miehet, että heidät paljastetaan.
On se ihmeellistä, että Jumalan valtakunta koostuu -
niin alas painetuista, halpoina pidetyistä, -
syntisistä ja raadollisista ihmisistä, -
ettei mikään muu pelasta meitä, kuin syntisten vapahtaja, Jeesus Kristus -
olemalla meidän puolestamme Jumalan valtakunnan armon välittäjä.
Tässä se mahdollisuus on itselleni. Tässä mahdollisuus on sinulle.
Rakas ystävä, tässä meidän kaikkien mahdollisuudet ovat, -
koska me voimme näitten halpojen inhimillisten -
elämämme lankeemusten seurauksena -
auttaa toisetkin syntiset, syntisten vapahtajan, Jeesuksen haltuun.
Heitä ei tarvitse jättää ulkopuolelle Jumalan armon.
Heitä ei tarvitse jättää ulkopuolelle Jumalan armon, -
koska Jumalan armo on tullut osalliseksi kaikille syntisille.
Kun Saulus Tarsolainen Barnabaan toimesta haettiin Tarsosta, -
siihen suureen herätykseen, joka oli syttynyt Vähässä-Aasiassa, -
niin kerrotaan, että kun Barnabas näki Jumalan armon, -
hän iloitsi ja hän kehotti kaikkia -
vakaalla sydämellä pysymään Herrassa.
Mitä se merkitsi? Se näkyi se armo.
Se armo ei ollut näkymätön. Se armo ei ollut ulkopuolella ihmisen.
Se armo tuli selväksi.
Siinä näki, Jumalan armon on -
sama oida-verbi eidon,
josta olen jo viitannut jossakin kohtaa.
Jossa ei ole kysymys ainoastaan siitä, -
että inhimillisin silmin näkee, -
vaan sen lisäksi, että inhimillisin silmin näkee, -
myös ymmärryksellä ymmärtää, -
että minua on kohdannut niin suuri armo, -
että synnitön Jumalan Poika syntyi syntisenä -
ja synniksi tulleena kuolemaan ristille minun syyllisen puolesta, -
jotta Isä voi armahtaa minut.
Ja antaa anteeksi minun syntini.
Ja parantaa minun sairauteni.
Ja pelastaa minut kuoleman kidasta.
Ja tässä on, rakas ystävä, sinulle lohdutus.
Itselleni lohdutus. Tässä on parasta, mitä ihminen voi saada.
Syntinen pelastuu armosta osallisena.
Ja sen me nyt omistamme uskossa rukoillen yhdessä:
Kiitos elävä Herra Jeesus, että rakastat syntisiä ihmisiä.
Myös minua, joka olen kaikkein suurin, Paavalin tavoin, -
synnissä eläneenä ja siihen langenneena.
Oi kiitos, että armahdat minua tällaisena -
ja viet minut kerran kotiin kirkkauteen.
Eikä kuolema voi valloittaa minua, koska Jeesus sinä, -
kuoleman voittaja, olet itse mukana perille kirkkauteen asti.
Isän, Jumalan kunniaksi. Armosta, aamen.
Tule mukaan tähän työhön, -
niin että soitat numeroon 0600-10077.
Tällä noin 10 euron hinnalla saamme jatkaa tätä raamattuopetusta.
Tai toinen mahdollisuus tähän ruudussa näkyvään tilinumeroon.
Ota yhteys ja käytä oheista viitettä -
ja silloin saamme talouden tasapainoon -
Jumalan armosta, ihmisten pelastukseksi.
Myös sinun siunaukseksesi. Jumalan rauhaa. Aamen.
Tekstitys: Tarja Korkeamäki